./data/phi0914/phi00141/phi0914.phi00141.perseus-lat1.xml
adeoque nulli fortunae       adhaerebat animus per omnia genera vitae errans, uti nec sibi nec aliis, quinam       homo esset, satis constaret   non adloqui amicos, vix notis       familiariter arridere, munificentia inaequali sese aliosque ludificari;       quibusdam honoratis magnoque aestimantibus se  puerilia, ut escae aut lusus, munera dare, alios nihil expectantes       ditare   itaque nescire, quid sibi vellet,       quibusdam videri; quidam ludere eum simpliciter, quidam haud dubie insanire       aiebant   in duabus tamen magnis honestisque       rebus vere regius erat animus, in urbium donis et deorum cultu   Megalopolitanis in Arcadia murum se circumdaturum       urbi est pollicitus maioremque partem pecuniae dedit; Tegeae theatrum magnificum       e marmore facere instituit;  Cyzici in Prytaneo — id est penetrale urbis, ubi publice,       quibus is honos datus est, vescuntur — vasa aurea mensae unius posuit  Rhodiis           ut nihil unum insigne, ita omnis generis, ut quaeque       usus eorum postulaverunt, dona dedit   magnificentiae vero in deos vel Iovis       Olympii templum Athenis, unum in terris incohatum pro magnitudine dei, potest           testis esse;  sed et Delon aris insignibus       statuarumque copia exornavit, et Antiochiae Iovis Capitolini magnificum templum,       non laqueatum auro tantum, sed parietibus totis lammina inauratum, et alia multa       in aliis locis pollicitus, quia perbreve tempus regni eius fuit, non perfecit             spectaculorum quoque omnis generis       magnificentia superiores reges vicit, reliquorum sui moris et copia Graecorum       artificum;  gladiatorum munus Romanae       consuetudinis primo maiore cum terrore hominum, insuetorum ad tale spectaculum,       quam voluptate dedit;  deinde saepius dando,       et modo volneribus tenus, modo sine missione etiam, et familiare oculis       gratumque id spectaculum fecit, et armorum studium plerisque iuvenum accendit             itaque, qui primo ab Roma magnis pretiis       paratos gladiatores arcessere solitus erat, iam suo